2012. gada Noteikumi Nr.

Rīgā (prot. Nr. .§)

**Grozījumi Ministru kabineta 2010. gada 16. marta noteikumos Nr. 262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”**

Izdoti saskaņā ar [Elektroenerģijas tirgus likuma](http://www.likumi.lv/doc.php?id=108834)  
29. panta otro un ceturto daļu  
un 29.1 panta otro daļu

Izdarīt Ministru kabineta 2010. gada 16. marta noteikumos Nr. 262 „[Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību](http://www.likumi.lv/doc.php?id=207458)” (Latvijas Vēstnesis, 2010, 51./52.nr.; 2011, 77.nr., 190.nr.) šādus grozījumus:

1. Izteikt noteikumu 3.4. apakšpunktu šādā redakcijā:

„3.4. vēja enerģiju, ja elektrostacijā uzstādītā elektriskā jauda nepārsniedz 0,25 MW un vēja elektrostacija ir pieslēgta pie 20/0,4 kV elektroenerģijas sadales sistēmas operatora transformatora 0,4 kV pusē;”

2. Papildināt noteikumu 12.5. apakšpunktu aiz vārda „apjomu” ar vārdu „kalendārajā”.

3. Papildināt noteikumu 36.punktu ar šādu teikumu:

„Lēmumā norāda elektroenerģijas iepirkuma apjomu kalendāra gadā obligātā iepirkuma ietvaros.”

4. Svītro noteikumu 45.punktā vārdus „un katra mēneša pirmajā darbdienā atjauno”.

5. Izteikt noteikumu 45.1. apakšpunktu šādā redakcijā:

„45.1. visu lēmumu, ar kuriem komersantam piešķirtas tiesības pārdot elektrostacijā koģenerācijā saražoto elektroenerģiju obligātā iepirkuma ietvaros vai tiesības saņemt garantētu maksu par elektrostacijā uzstādīto jaudu sarakstu, norādot izsniegšanas datumu, komersanta firmu, elektrostacijas veidu, uzstādīto jaudu un elektroenerģijas apjomu gadā, ko komersants tiesīgs pārdot obligātā iepirkuma ietvaros; ”

6. Papildināt noteikumus ar 45.4. apakšpunktu šādā redakcijā:

„Līdz katra gada 1. martam ministrija savā tīmekļa vietnē publicē informāciju par komersantam iepriekšējā gadā elektroenerģijas obligātā iepirkuma vai garantētās maksas ietvaros izmaksāto summas apmēru.”

7. Izteikt noteikumu 53. punkta otro teikumu šādā redakcijā:

„Uzskaites mēraparātu uzstādīšanas un noplombēšanas aktu sastāda sistēmas operators un paraksta elektrostacijas un sistēmas operatora pārstāvji.”

8. Papildināt noteikumu 55.2. apakšpunktu ar šādu teikumu:

„Fiksēto tirdzniecības intervālu grafiku saskaņošanas kārtību elektroenerģijas ražotājs un publiskais tirgotājs atrunā līgumā saskaņā ar Tīkla kodeksa prasībām. Elektroenerģijas ražotājs galīgo dienas tirdzniecības intervālu grafiku saskaņo ar publisko tirgotāju vismaz vienu darbdienu pirms tirdzniecības uzsākšanas. Elektroenerģijas ražotājs var mainīt iepriekš saskaņoto fiksēto tirdzniecības intervālu grafiku, saskaņojot to ar publisko tirgotāju vismaz divas stundas pirms tirdzniecības intervāla sākuma. Iepērkot elektroenerģiju atbilstoši fiksētiem tirdzniecības intervālu grafikiem, publiskais tirgotājs iepērk no elektroenerģijas ražotāja elektroenerģiju, kas nodota tīklā un pārsniedz grafikā noteikto, par šo noteikumu [37.punktā](http://www.likumi.lv/doc.php?id=207458&from=off#p37) noteikto cenu, kas reizināta ar koeficientu 0,8, kā arī pārdod elektroenerģijas ražotājam trūkstošo elektroenerģiju par šo noteikumu [37.punktā](http://www.likumi.lv/doc.php?id=207458&from=off#p37) noteikto cenu, kas reizināta ar koeficientu 1,2;”

9. Aizstāt noteikumu 56. punkta trešajā teikumā vārdus „atbilstošās elektrostacijas ekspluatācijā nodošanas diena” ar vārdiem „diena, kurā elektrostacija ir nodota ekspluatācijā un saņemts sistēmas operatora akts par elektrostacijas atzīšanu derīgam paralēlā darbā ar sistēmu.”

10. Šo noteikumu 57. punktu izteikt šādā redakcijā:

„57. Laikā, kad elektrostacijā elektroenerģiju ražo mazāk, nekā patērē savām vajadzībām, vai neražo, tā pērk elektroenerģiju no tirgotāja atbilstoši elektroenerģijas tirdzniecību reglamentējošo normatīvo aktu nosacījumiem.”

11. Papildināt noteikumu 60.punktu ar šādiem teikumiem:

„Pārskatā sniegtos datus par efektīvi izlietoto siltumenerģiju apstiprina akreditēts auditors. Izvērtējot komersanta iesniegto gada pārskatu, ministrijai ir tiesības pieprasīt komersantam iesniegt detalizētu informāciju, lai izvērtētu atbilstību šo noteikumu 60.¹ punktā ietvertajiem kritērijiem. Komersantam ir pienākums 20 dienu laikā pēc ministrijas pieprasījuma iesniegt ministrijā pieprasīto informāciju. Ministrija var pieprasīt Valsts ieņēmuma dienestam un Valsts sociālās apdrošināšanas aģentūrai sagatavot izziņu par komersanta nodokļu, nodevu vai citu obligāto maksājumu valsts budžetā parādu neesamību, ja minētā informācija nav iegūstama publiskajā datu bāzē, par periodu, par kuru iesniegts pēdējais gada pārskats.”

12. Papildināt noteikumus ar 60.1 punktu šādā redakcijā:

„60.¹ Ministrija, vērtējot komersanta iesniegto gada pārskatu saskaņā ar šo noteikumu [60. punktu](http://www.likumi.lv/doc.php?id=207458&from=off#p60), tai skaitā pārliecinās, ka gada pārskata periodā:

60.¹1. komersants ievēro būvniecību un būvju ekspluatāciju reglamentējošo normatīvo aktu prasības;

60.¹2. komersantam nav bijuši nodokļu parādi, tai skaitā valsts sociālās apdrošināšanas obligāto iemaksu parādi.”

13. Papildināt noteikumus ar 60.2 punktu šādā redakcijā:

„60.2 Šo noteikumu [60. punktā](http://www.likumi.lv/doc.php?id=233225#p24) minētais auditors ir juridiska persona, kura ir akreditēta Latvijas Nacionālajā akreditācijas birojā un atbilst akreditācijas prasībām, ņemot vērā standartu LVS EN ISO/IEC 17020:2012 „Atbilstības novērtēšana. Prasības dažāda veida institūcijām, kas veic inspekciju”. Akreditēto auditoru sarakstu Latvijas Nacionālajā akreditācijas birojs publicē savā tīmekļa vietnē.”

14. Papildināt noteikumu 61.1. apakšpunktu aiz vārdiem „elektrostacijā viena” ar vārdu „kalendārā”.

15. Aizstāt noteikumu 61.1. apakšpunktā vārdus „uzskatītas 365 kalendāra dienas, sākot no tā mēneša un datuma” ar vārdiem „uzskatīts pirmais pilnais kalendārais gads pēc tā gada”.

16. Papildināt noteikumus ar 61.3. apakšpunktu šādā redakcijā:

„61.3. Ja īstenojot obligāto iepirkumu, komersants vai komersanta elektrostacija neatbilst šo noteikumu 60.1 punktā ietvertajiem kritērijiem, ministrija nosūta komersantam brīdinājumu par neatbilstību un iespēju zaudēt tiesības pārdot saražoto elektroenerģiju obligāti iepērkamā elektroenerģijas apjoma veidā vai saņemt garantētu maksu par elektrostacijā uzstādīto elektrisko jaudu. Sešu mēnešu laikā pēc brīdinājuma nosūtīšanas komersantam, kas ieguvis tiesības pārdot saražoto elektroenerģiju obligātā iepērkamā elektroenerģijas apjoma veidā vai kas ieguvis tiesības saņemt maksu par elektrostacijā uzstādīto elektrisko jaudu, jānodrošina elektrostacijas un komersanta atbilstība šo noteikumu 60.¹1. apakšpunktā ietvertajiem kritērijiem un jāiesniedz ministrijā apliecinājums. Atbilstība šo noteikumu 60.¹2. apakšpunktā ietvertajam kritērijam komersantam jānodrošina deviņu mēnešu laikā pēc brīdinājuma nosūtīšanas. Ja komersants nepierāda komersanta vai elektrostacijas atbilstību šo noteikumu 60.1 punktā ietvertajiem kritērijiem, ministrija 20 dienu laikā izdod lēmumu par šo noteikumu 11. vai 36.punktā minētā lēmuma atcelšanu. Lēmumu nosūta komersantam, publiskajam tirgotājam un sistēmas operatoram.”

17. Aizstāt noteikumu 100. punktā skaitli un vārdu „2013. gada” ar skaitli un vārdu „2016. gada”.

18. Papildināt noteikumu 8.pielikumu ar sekojošu piezīmi:

„Piezīme: Elektrostacijā uzstādīto elektrisko jaudu nosaka saskaņā ar stacijas tehnisko dokumentāciju, ievērojot konkrētajā brīdī faktiski uzstādītās elektroenerģijas ražošanas iekārtu bruto jaudu.”

19. Papildināt noteikumus ar 101. punktu šādā redakcijā:

„101. Ekonomikas ministrija var ierosināt pārskatīt šajos noteikumos iekļauto formulu pamatotību un atbilstību elektroenerģijas tirgus situācijai.”

20. Izteikt noteikumu 9. pielikuma I nodaļas otro rindkopu punktu šādā redakcijā:

„

|  |  |
| --- | --- |
| Reģistrācijas numurs elektroenerģijas ražotāju reģistrā (ja tā nepieciešamība noteikta tiesību aktos) |  |

”

21. Papildināt noteikumu 9. pielikuma I nodaļu ar pēdējo rindkopu šādā redakcijā:

„

|  |  |
| --- | --- |
| Komersants norāda personu, kura saskaņā ar [Noziedzīgi iegūtu līdzekļu legalizācijas un terorisma finansēšanas novēršanas likuma](http://www.likumi.lv/doc.php?id=178987) 1.panta 5.punkta “a” vai “b” apakšpunktu uzskatāma par kapitālsabiedrības patieso labuma guvēju, un datus, kas ļauj šo personu nepārprotami identificēt¹. |  |

Piezīme:

1. Ja komersants objektīvu iemeslu dēļ nevar noskaidrot personu, kura uzskatāma par kapitālsabiedrības patieso labuma guvēju, vai nevar iegūt atsevišķas ziņas par minēto personu vai šādas personas nav, komersants norāda iemeslus, kuru dēļ ziņas par kapitālsabiedrības patiesajiem labuma guvējiem netiek sniegtas.”

Ministru prezidents V. Dombrovskis

Ekonomikas ministrs D. Pavļuts

Iesniedzējs:

ekonomikas ministrs D. Pavļuts

Vīza:

valsts sekretārs J.Pūce

03.08.2012. 10:41

K.Piģēns, 67013133,

[Kārlis.Piģēns@em.gov.lv](mailto:Kārlis.Piģēns@em.gov.lv)

B.Neimane, 67013214,

[Baiba.Neimane@em.gov.lv](mailto:Baiba.Neimane@em.gov.lv)